EkBass/fiwiki-20250220-pages-articles huggingface dataset:
Žanis Peiners

Žanis Peiners (s. 2. elokuuta 1990 Rēzekne, Latvian tasavalta) on latvialainen koripalloilija. Peiners on pelannut urallaan kotimaansa lisäksi Ukrainassa. LBL:n tähdistöottelussa hän on pelannut vuosina 2011, 2012 ja 2013. Kaudella 2014–2015 Peiners edusti BK Ventspilsiä, joka pelasi kauden aikana Latvian pääsarjan lisäksi Eurocupia ja Baltian liigaa.eurocupbasketball.com Peiners on pelannut myös Latvian maajoukkueessa.http://www.suomikoris.com/2015/08/12/latvian-peluri-heitti- uskomattoman-kolmosen-taitoa-vai-tuuria-katso-video/ == Lähteet == * Profiili eurocupbasketball.com * Profiili fiba.com * Zanis Peiners basketball profile eurobasket.com * Profiili bbl.net === Viitteet === Luokka:Latvialaiset koripalloilijat Luokka:Vuonna 1990 syntyneet Luokka:Elävät henkilöt
Joonas Järveläinen

Joonas Järveläinen (s. 17. elokuuta 1990) on virolainen koripalloilija. Järveläinen on pelannut virolaisissa miesten seurajoukkueissa. Hän on pelannut Viron pääsarjan lisäksi Baltian liigaa.bbl.net == Lähteet == * Profiili fiba.com * Joonas Jarvelainen basketball profile eurobasket.com * Profiili bbl.net * Profiili basket.ee === Viitteet === Luokka:Virolaiset koripalloilijat Luokka:Vuonna 1990 syntyneet Luokka:Elävät henkilöt
Draymond Green

Draymond Jamal Green (s. 4. maaliskuuta 1990 Saginaw, Michigan) on yhdysvaltalainen koripalloilija, pelipaikaltaan pieni laitahyökkääjä. Hän edustaa NBA-liigassa pelaavaa Golden State Warriorsia. Poikkeuksellisen monipuolisesti pelaavaa Greeniä pidetään yleisesti esimerkkinä uuden ajan yleispelaaja-prototyypistähttp://www.sacbee.com/sports/spt-columns- blogs/ailene-voisin/article21049881.html. == Ura == Warriors varasi Greenin vuoden 2012 NBA:n varaustilaisuuden toisella kierroksella, tilaisuuden 35. pelaajana. Ennen ammattilaisuraansa hän pelasi yliopistokoripalloa Michiganin osavaltionyliopistossa. Lapimurtonsa NBA-kentillä Green teki kaudella 2014–2015 toimittuaan kahdella ensimmäisellä kaudellaan lähinnä varamiehen roolissa pienillä minuuteilla. Hän voitti Warriorsissa NBA:n mestaruuden vuonna 2015, ja hänet valittiin samalla kaudella NBA:n ykköspuolustustähdistöön. Kaudella 2015–2016 Green teki useita tripla-tuplia, nelospaikan pelaajana eniten yhden kauden aikana NBA:n historiassa.http://www.nba.com/2016/news/01/07/bridging-the-gap-draymond- green-triple-double-run-best-power-forward-in-nba/ Helmikuussa 2017 Green teki tripla-tuplan vain neljällä pisteellä kirjattuaan 12 levypalloa, kymmenen korisyöttöä ja kymmenen pallonriistoa.https://yle.fi/urheilu/3-9455204. Vuonna 2017 Green voitti Warriorsissa toisen NBA-mestaruutensa, vuonna 2018 kolmannen ja vuonna 2022 neljännen. === Maajoukkue === Kesäkuussa 2016 Green valittiin Yhdysvaltain miesten maajoukkueen olympiajoukkueen kokoonpanoon Rio de Janeiroon.http://www.usab.com/news-events/news/2016/06/2016-moly-team- announced.aspx Yhdysvallat voitti Riossa kultaa. Green valittiin Yhdysvaltain joukkueeseen myös Tokion kesäolympialaisiin 2020,https://www.usab.com/news- events/news/2021/06/m-olympic-team-announced.aspx missä maa ylsi jälleen kultamitaliin. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Fusidiinihappo

Fusidiinihappo, kemialliselta nimeltään 2-[(1S,2S,5R,6S,7S,10S,11S,13S,14Z,15R,17R)-13-(asetyloksi)-5,17-dihydroksi-2,6,10,11-tetrametyylitetrasyklo[8.7.0.02,7.011,15]heptadekan-14-yylideeni]-6-metyylihept-5-eenihappo, on antibiootti, joka tehoaa grampositiivisiin bakteereihin kuten streptokokkeihin ja stafylokokkeihin. Gramnegatiivisista kokkibakteereista lääkkeelle ovat koeputkessa herkkiä Neisseria-suvun lajit kuten gonokokki ja meningokokki. Lääkkeellä on todettu tehoa myös mykobakteereihin. Suurimman käytön lääke on saanut pinnallisissa tulehduksissa kuten silmien ja ihon tulehduksissa. Sitä voi nauttia myös sisäisesti esimerkiksi tabletteina, mutta se on paljon esimerkiksi tavallisia penisilliinejä kalliimpaa. Aineen on kehittänyt lääkeyhtiö Leo Pharma jo 1960-luvulla ja se on yhä käytössä. Fusidiinihappo eristettiin alun perin Fusidium coccineum sienestä. Fusidiinihappo on kiinteää ainetta ja sen kemiallinen kaava on C31H48O6, moolimassa 516,709 g/mol, sulamispiste 192.5 °C ja CAS-numero 6990-06-3. == Rakenne ja toiminta == Fusidiinihappo on rakenteeltaan steroidi, vaikka siltä puuttuvat tyypilliset steroidien hormoniominaisuudet. Suun kautta nautittuna aine erittyy maksaan, jossa se hajoaa, mutta myös muihin kudoksiin kuten sappeen. Aine sitoutuu voimakkaasti veren proteiineihin. Sillä on lyhyehkö puoliintumisaika elimistössä, alle kuusi tuntia. Selkäydinnesteeseen aine ei kulkeudu lainkaan ja virtsaankin vain vähäisessä määrin. Lääke haittaa bakteerien valkuaissynteesiä. Lääkkeen hyvä puoli on sen kapea bakteerikirjo eli se ei häiritse paljonkaan elimistön muuta mikrobikantaa. Myöskään allergisoituminen lääkkeelle ei ole yleistä eikä se aiheuta juurikaan ristiallergioita toisten lääkkeiden kanssa. Huonona puolena on resistenssin nopea kehittyminen lääkettä vastaan, mistä syystä sitä ei tulisi käyttää turhan pitkään eikä ilman bakteerin herkkyysmääritystä. Haittavaikutuksina on mainittu ruoansulatuskanavan oireet. Paikallishoidossa kuten ihovoiteissa fusidiinihapon ohella voidaan antaa jotakin glukokortikoidia. Tableteissa fusidiinihappo on natriumfusidaattina (C31H47NaO6), joka on fusidiinihapon suola. == Lähteet == == Aiheesta muualla == *PubChem: Fusidic acid *Human Metabolome Database (HMDB): Fusidic Acid *DrugBank: Fusidic Acid *Kyoto Encyclopedia of Genes and Genomes (KEGG): Fusidic acid *Kyoto Encyclopedia of Genes and Genomes (KEGG): Sodium fusidate Luokka:Antibiootit Luokka:Steroidit
Jesús Gil Manzano

Jesús Gil Manzano (s. 4. helmikuuta 1984 Don Benito, Espanja) on espanjalainen jalkapalloerotuomari. Hän on tuominnut maan pääsarjassa Primera Divisiónissa vuodesta 2012 lähtien. Kansainvälisenä erotuomarina hän toiminut vuodesta 2014 alkaen. Ensimmäisen ottelunsa Primera Divisiónissa hän tuomitsi 25. elokuuta 2012, jossa kohtasivat Málaga ja Mallorca.Jesús Gil Soccerway. Viitattu 9.3.2015. Gil Manzano oli tuomitsemassa kauden 2013–2014 Copa del Reyn puolivälieräottelua Racing Santanderin ja Real Sociedadin välillä, joka keskeytettiin ensimmäisen minuutin jälkeen Racing-pelaajien kieltäydyttyä pelaamasta ottelussa seuran palkanmaksuongelmien takia.Con el honor no se juega Marca. Viitattu 9.3.2015. == Lähteet == == Aiheesta muualla == * Jesús Gil Manzanon tilastot BDFutbol-sivustolla Luokka:Espanjalaiset jalkapallotuomarit Luokka:Vuonna 1984 syntyneet Luokka:Elävät henkilöt
Kirsi Siren (teatteriohjaaja)

Kirsi Helena Susanna Siren (ent. Aropaltio, o.s. Siren, s. 14. toukokuuta 1945 Helsinki) on suomalainen teatteriohjaaja ja teatterinjohtaja. Vuonna 1964 ylioppilaaksi kirjoittanut Siren valmistui ohjaaja-dramaturgiksi vuonna 1970 ja teatteritaiteen maisteriksi 2007. Siren toimi dramaturgina nukketeatteri Vihreässä Omenassa vuosina 1971–1975. Vuonna 1975 hän perusti sisarensa, lavastaja Sara Sirenin kanssa Espooseen lastenteatterin, Teatteri Hevosenkengän, jossa hän on työskennellyt siitä lähtien. Kirsi Siren palkittiin maaliskuussa 2015 elämäntyöstään lasten- ja nuortenteatteripalkinnolla. Palkinnon myönsi Suomen Teatterit ry ja Suomen Assitej ry. Vuonna 2020 hänelle myönnettiin Pro Finlandia -mitali. Sirenin vanhemmat ovat arkkitehdit Kaija ja Heikki Siren. Siren toimi Espoon kaupunginvaltuuston jäsenenä vuosina 1997–2012. Hän kuului ensin Vihreiden valtuustoryhmään, mutta loikkasi vuonna 2010 Kokoomuksen valtuustoryhmään. Vuoden 2012 kunnallisvaaleissa hän ei enää ollut ehdolla. == Lähteet == Luokka:Suomalaiset teatterinjohtajat Luokka:Suomalaiset teatteriohjaajat Luokka:Espoon kaupunginvaltuutetut Luokka:Vihreän liiton poliitikot Luokka:Kansallisen Kokoomuksen poliitikot Luokka:Pro Finlandia -palkitut Luokka:Vuonna 1945 syntyneet Luokka:Elävät henkilöt
Esko Kivisaari

Esko Kivisaari (s. 8. syyskuuta 1957 Turku) on ollut Finanssiala ry:n varatoimitusjohtaja vuodesta 2007. Hän on filosofian maisteri. Kivisaari oli Eläke-Varman matemaatikko vuosina 1985–1987, osastopäällikkö vuosina 1987–1995, sijoitusaktuaari vuosina 1995–1998, Varma-Sammon tutkimusjohtaja vuosina 1998–2001 sekä Suomen vakuutusyhtiöiden keskusliiton toimitusjohtaja vuosina 2001–2006. Vuodesta 2014 lähtien hän on ollut Insurance Europen (aikaisemmin Comité Européen des Assurances) hallituksen jäsen. Hän oli Euroopan komission asettaman kestävää rahoitusta selvittävän korkean tason asiantuntijaryhmän jäsen vuosina 2017–2018. Vuosina 2019–2021 hän oli Euroopan vakuutus- ja lisäeläkeviranomaisen asettaman tekoälyn käytön etiikkaa vakuutustoiminnassa selvittävän asiantuntijaryhmän jäsen. Kivisaari toimi vuonna 2019 Actuarial Association of Europen (AAE, aikaisemmin Groupe Consultatif) puheenjohtajana ja vuonna 2018 järjestön varapuheenjohtajana. Hän on puheenjohtaja AAE:n tekoälyn ja datatieteen työryhmässä ja puheenjohtaja järjestön neuvoa-antavassa paneelissa. Kivisaari on aiemmin ollut AAE:n vakuutuskomitean puheenjohtaja. Kivisaari on jäsen International Actuarial Associationin (IAA) nimityskomiteassa ja IAA:n tilintarkastus- ja talouskomiteassa. Vuosina 1996–2002 Kivisaari oli International Acturial Associationin pensions and employee -komitean jäsen ja vuosina 2003–2004 tämän varapuheenjohtaja, ja vuosina 2005–2011 hän on ollut tämän puheenjohtaja. Vuosina 2000–2001 Kivisaari oli Suomen aktuaariyhdistyksen sihteeri ja vuosina 2001–2003 tämän varapuheenjohtaja ja vuosina 2004–2005 puheenjohtaja. Vuosina 1997–2004 hän oli SHV-tutkintolautakunnan jäsen. Kivisaari on yhdessä Jukka Rantalan kanssa kirjoittanut kirjan Vakuutusoppi, ja yhdessä Marja-Liisa Kaholan kanssa kirjan Vakuutustalous. Hänen harrastuksenaan ovat kitaransoitto ja kompostointi. == Lähteet == Luokka:Suomalaiset yritysjohtajat Luokka:Vuonna 1957 syntyneet Luokka:Elävät henkilöt
Luigi Maggi

Luigi Maggi (21. joulukuuta 1867 Torino – 22. elokuuta 1946 Torino) oli italialainen elokuvaohjaaja ja näyttelijä. Teatterissa työskennellyt Maggi aloitti elokuvauransa vuonna 1906 Arturo Ambrosion tuotantoyhtiön näyttelijänä. Jo samana vuonna hän ohjasi muutamia lyhytelokuvia. Pian Maggista tuli Ambrosio Filmin pääohjaaja. Hänen ensimmäinen suuri menestyksensä oli Edward Bulwer-Lyttonin romaaniin perustuva Pompeijin viimeiset päivät (1908), joka aloitti historiallisten suurelokuvien sarjan. Keisari Nero (1909) menestyi hyvin myös ulkomailla. Ohjaajan parhaana pidetty elokuva on vuonna 1911 valmistunut Nozze d’oro (”Kultahäät”), jossa hän näytteli toista pääosaa. Huomiota herätti myös Saatana (1912), jonka on nähty vaikuttaneen D. W. Griffithin Suvaitsemattomuuteen (1916). Ensimmäisen maailmansodan ja sitä seuranneiden Italian elokuvateollisuuden kriisivuosien aikana Maggi teki elokuvia useille tuotantoyhtiölle saavuttamatta suurempaa menestystä. 1920-luvun alusta lähtien hän työskenteli etupäässä näyttelijänä. Maggin viimeinen ohjaustyö oli La bambola vivente (”Elävä nukke”) vuonna 1924. ==Elokuvia== * Pompeijin viimeiset päivät, 1908 (ohjaaja ja näyttelijä) * Keisari Nero, 1909 (ohjaaja ja näyttelijä) * Il diavolo zoppo, 1910 (ohjaaja) * Aeneas ja Dido, 1910 (ohjaaja) * Una partita a scacchi, 1912 (ohjaaja) * Leijonat laivassa, 1912 (ohjaaja) * Saatana, 1912 (ohjaaja) * Le avventure straordinarissime di Saturnino Farandola, 1913 (ohjaaja) ==Lähteet== ==Aiheesta muualla== * Internet Movie Database: Luigi Maggi Luokka:Italialaiset elokuvaohjaajat Luokka:Italialaiset näyttelijät Luokka:Vuonna 1867 syntyneet Luokka:Vuonna 1946 kuolleet
Yue-ooppera

Yue-ooppera () eli shaoxing-ooppera on Kiinan Zhejiangin maakunnan alueelta peräisin oleva kiinalaisen oopperan muoto. Yue-oopperan näyttelijät ovat pääosin naisia ja sen tarinat kertovat usein rakkaudesta ja romantiikasta. Kiinassa Yue-ooppera on Peking-oopperan jälkeen suosituin oopperamuoto ==Tyyli== Yue-ooppera on kiinalaisen oopperan mittakaavassa verrattain nuori tulokas. Ensimmäinen yue-oopperan lavaesitys tehtiin vuonna 1906 Shengin piirikunnassa sijainneessa kylässä Shaoxingissa. Esityksen musiikki perustui paikallisille kansanlauluille ja puvustus sekä lavastus olivat suhteellisen alkeelliset. Tyyli alkoi joka tapauksessa kerätä yleisöä ja vuonna 1910 sitä esitettiin ensimmäisen kerran Zhejiangin pääkaupunki Hangzhoussa. Wang Jinshui toi tyylin esittäjäjoukkonsa mukana Shanghaihin vuonna 1916. Sittemmin oopperaa uudistettiin tuomalla esityksiin esimerkiksi uusina soittimina kaksikielinen erhu ja kolmikielinen sanxian. 1930-luvulla alalle tuli naisnäyttelijöitä ja oopperan musiikki muuttui heidän myötään lyyrisemmäksi ja melodisemmaksi. 1940-luvulla vaikutteita otettiin myös länsimaisista elokuvista ja kiinalaisesta romanttisesta perinteestä. Uudistuksia ajoi tällä kertaa tunnetuksi tullut näyttelijä Yuan Xuefen ja niihin kuului esimerkiksi valaistus, erilaiset lavasteet, värikkäät meikit ja antiikista vaikutteita saaneet vaatteet. ==Tarinat ja näyttelijät== Yue-oopperassa näytelmien tarinat keskittyvät usein naisiin ja romantiikkaan, kun taas kiinalaisen oopperan monissa muissa tyyleissä suositumpia ovat esimerkiksi sotadraamat. Ehkäpä tunnetuin yue-oopperanäytelmä on Liang Shanbo ja Zhu Yingtai, oopperaversio vanhemmasta tarinasta. Yue-oopperana se esitettiin ensimmäisen kerran vuonna 1952. Muita tunnettuja yue-oopperoita ovat Punaisen huoneen uni ja Läntisen huoneen romanssi. Kaikki yue-oopperan näyttelijät olivat vielä miehiä sen ensimmäisen esityksen aikana vuonna 1906. Wang Jinshui alkoi kouluttaa rooleihin naisia vuonna 1923, ja naisista kootut oopperaryhmät syrjäyttivät miesryhmät 1930-luvun aikana. Kiinalaisessa oopperassa aikanaan vallinnut miesnäyttelijöiden tapa esittää myös naisrooleja on vähentynyt huomattavasti, kun taas sitä vastoin yue-oopperassa yleinen naisnäyttelijöiden tapa esittää myös miesrooleja on edelleen suosiossa. ==Lähteet== Luokka:Kiinalainen ooppera
Sastamalan oppilaitokset

Sastamalan ammatillisilla oppilaitoksilla tarkoitetaan SASKY koulutuskuntayhtymän Sastamalassa toimivia oppilaitoksia: * Sasky Karkun kotitalous- ja sosiaalialan oppilaitos * Sasky Tyrvään käsi- ja taideteollisuusoppilaitos * Sasky Vammalan ammattikoulu
Kansainvälinen Osuustoimintaliitto

Kansainvälinen Osuustoimintaliitto (KOL, engl. International Co-operative Alliance, ICA) on osuustoiminta-alan kansainvälinen kattojärjestö. Vuonna 1895 perustettu liitto on maailman suurin ei-valtiollinen järjestö. Liiton jäsenyritykset työllistävät yli 100 miljoonaa ihmistä. Liitto edustaa yhteensä noin miljardia osuuskuntien jäsentä eri puolilla maailmaa.Facts and figures Viitattu 9.3.2015 Kansainvälisellä Osuustoimintaliitolla on vajaat 300 jäsentä 94 eri maassa. Jäsenet ovat kansallisia osuustoimintaliittoja, yksittäisiä osuustoiminnallisia organisaatioita ja valtiollisia osuustoimintaan liittyviä organisaatioita.The International Co-operative Alliance Suomesta liittoon kuuluvat Pellervo-Seura sekä SOK.Search the Alliance's member directory Viitattu 9.3.2015 Liiton presidentti on ollut Ariel Guarco vuodesta 2017. Liiton hallitukseen kuuluu Suomesta Marjaana Saarikoski.Board of Directors – ICA == Presidentit == :1895: Albert Grey ja Henry W. WolffWilliam P. Watkins, The International Co-operative Alliance, 1895-1970, p.272 :1907: Albert Grey ja William Maxwell :1917: William Maxwell :1921: G. J. D. C. Goedhart :1927: Väinö Tanner :1945: Robert Palmer :1948: Harry Gill :1955: Marcel Brot :1960: Mauritz Bonow :1975: Roger KerinecMargaret Prickett and Dionysos Mavrogiannis, Thematic guide to ICA congresses 1895-1995, p.iii :1984: Lars Marcus :1995: Graham Melmoth :1997: Roberto Rodrigues :2001: Ivano Barberini :2009: Pauline Green :2015: Monique Leroux :2017: Ariel Guarco == Lähteet == ==Aiheesta muualla== *ICA Luokka:Osuustoiminta Luokka:Le Grand-Saconnex
Sasky Karkun kotitalous- ja sosiaalialan oppilaitos

Sasky Karkun kotitalous- ja sosiaalialan oppilaitos on osa SASKY koulutuskuntayhtymää ja yksi kolmesta Sastamalan ammatillisesta oppilaitoksesta. Oppilaitos sijaitsee Karkussa. Sastamalan oppilaitosten opetustehtävän tavoitteena on osaavan työvoiman saattaminen avoimille työmarkkinoille. ==Koulutusalat== Sasky Karkun kotitalous- ja sosiaalialan oppilaitos on toisen asteen ammatillinen oppilaitos, jossa voi suorittaa ammatillisia perustutkintoja seuraavilla aloilla: * Hyvinvointiteknologia- asentaja * Kiinteistönhoitaja * Kodinhuoltaja hoivapainotteinen (mahdollisuus yksilöllistää) * Lähihoitaja * Toimitilahuoltaja ==Muuta== Opintojen ohella opiskelijoilla on mahdollisuus suorittaa ammattiosaajan työkykypassi -opintokokonaisuus. == Aiheesta muualla == *Sasky Karkun kotitalous- ja sosiaalialan oppilaitos Luokka:Sastamalan oppilaitokset Luokka:SASKY Luokka:Suomen ammattioppilaitokset Luokka:Karkku
Kirkiaceae

Vesipuukasvit (Kirkiaceae) on muutamalajinen afrikkalainen kasviheimo koppisiemenisten Sapindales-lahkossa. Siihen kuuluu vain vesipuiden (Kirkia) suku.Stevens 2001–, viittaus 9.3.2015. == Tuntomerkit == Heimon kasvit ovat puita tai pensaita, joilla on usein juurimukuloita ja jotka sisältävät ellaghappoa. Kasveissa on myös rauhaskarvoja. Lehdet ovat sijoittuneet vastakkaisiksi pareiksi tai kierteisesti ja sijaitsevat melko lähekkäin, ovat parilehdykkäisiä, pääteparisia; lehdykät ovat sahalaitaisia. Kasvit ovat yksikotisia. Kukinto on kaksihaarainen viuhko (dikaasio), jonka osakukinnot ovat yksihaaraviuhkoja (monokaasioita). Kukat ovat pieniä ja nelilukuisia. Verhiö on tyvestään yhdistynyt, ristikkäinen. Teriön sisäpinnan tyvellä on erittäviä karvoja. Hedekukissa on verhovastainen hetiö ja emiön jäänne, pistillodi. Emikukissa on joutoheteitä ja neljän tai harvemmin kahdeksan emilehden yhteenkasvettumana muodostunut monilokeroinen sikiäin; kussakin emilehdessä on yksi siemenaihe; pohjuksen kärki on kovera, turvonnut ja rauhasmainen; vartalot pystyjä ja lopulta haaroittuneita, luotit pieniä. Hedelmä on harjuinen tai särmikäs lohkohedelmä. == Levinneisyys == Vesipuukasvit kasvavat trooppisessa ja eteläisessä Afrikassa sekä Madagaskarilla. == Luokittelu == Vesipuukasvien ainoassa suvussa on kahdeksan lajia. Suku on aiemmin viety kvassiakasveihin (Simaroubaceae) tai niiden yhteyteen, mutta eroaa niistä fytokemialtaan. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Vesipuukasvit – Kirkiaceae * Levinneisyyskartta: http://www.mobot.org/mobot/research/apweb/maps/Kirkiaceae.gif Luokka:Sapindales Luokka:Kasviheimot
Buttocks

Buttocks on suomalaisen Charlies-yhtyeen albumi vuodelta 1970. Alkuperäiset luettelotunnukset LRLP - 29. == Kappaleet == === A-puoli === # # # # === B-puoli === # * # # # == Kokoonpano == * Kari Lehtinen – basso, tamuburiini * Ari Ahlgrén – rummut, marokkolainen savirumpu, lyömäsoittimet * Igor Sidorow – huilu, saksofoni, piano * Eero Ravi – kitara * Wellu Lehtinen – laulu, huuliharppu, marokkolainen savirumpu, lehmänkello === Tuotanto === * Eero Ravi – tuottaja * Pekka Nurmikallio – äänitys * Kari Lehtinen – kansi == Aiheesta muualla == * Buttocks discogs.com -sivustolla Luokka:Vuoden 1970 albumit Luokka:Charliesin albumit
Ferris (albumi)

Ferris on suomalaisen Ferris-yhtyeen ainoaksi jäänyt albumi vuodelta 1971. Alkuperäiset luettelotunnukset LRLP 34. Yhtyeen alkuperäinen basisti Jaakko Itävaara jätti yhtyeen pian nauhoitusten jälkeen, eikä hän siksi esiinny levyn kannessa, ja hänet on merkitty levyn krediitteihin vierailijaksi. == Kappaleet == === A-puoli === # # # # # === B-puoli === # * # # # # == Kokoonpano == * Jaakko Itävaara – basso * Matti Saxelin – rummut * Dave Lindholm – kitara * Heikki Hiekkala – urut, laulu === Tuotanto === * Måns Groundstroem – tuottaja * Hannu Soini – valokuvat * Ben Furman – valokuvat == Lähteet == == Aiheesta muualla == * Ferris discogs.com -sivustolla Luokka:Vuoden 1971 esikoisalbumit Luokka:Suomalaiset rockalbumit Luokka:Måns Groundstroemin tuottamat albumit
Seb Morris

Sebastian "Seb" Morris (s. 30. marraskuuta 1995 Wrexham, WalesSeb Morris Driver Database) on brittiläinen moottoriurheilija. == Ura == Morris aloitti uransa Karting-sarjoissa vuonna 2007. Vuonna 2010 Morris kilpaili Ginetta Junior Championship -sarjassa saavuttaen yhden palkintosijan ollen sarjan kaikkien aikojen nuorin palkintosijoille sijoittunut kuljettaja. Samana vuonna hän voitti Ginetta Junior Talvisarjan mestaruuden. Vuonna 2011 Morris jatkoi Ginetta Junior Championship -sarjassa ja onnistui voittamaan sarjan mestaruuden voittaen 20 startista 11 kilpailua kauden aikana. Vuonna 2012 Morris siirtyi Formula Renault BARC -sarjaan saavuttaen viisi voittoa, seitsemän paalupaikkaa ja kuusi palkintosijaa sijoittuen sarjan kolmanneksi. Samana vuonna hän voitti Formula Renault BARC Talvisarjan mestaruuden. Vuonna 2013 Morris ajoi BRDC Formula 4 -sarjassa saavuttaen yhden voiton ja kymmenen palkintosijaa sijoittuen sarjan toiseksi. Vuonna 2014 Morris kilpaili Formula Renault NEC -sarjassa saavuttaen kaksi voittoa, kolme paalupaikkaa ja viisi palkintosijaa sijoittuen sarjan kolmanneksi. Samana vuonna hän ajoi neljä kilpailua Formula Renault Alps -sarjassa. Vuonna 2015 Morris kilpaili GP3-sarjassa Status Grand Prix -tallissa saavuttaen kuusi pistettä. == GP3 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2015 Status Grand Prix ESP FEA Kesk. ESP SPR 24 AUT FEA 19 AUT SPR 5 GBR FEA 12 GBR SPR 12 HUN FEA 12 HUN SPR 12 BEL FEA Kesk. BEL SPR 14 ITA FEA DSQ ITA SPR Kesk. RUS FEA 14 RUS SPR 10 BHR FEA 16 BHR SPR Kesk. ABU FEA 13 ABU SPR 15 6 18. == Lähteet == Luokka:Brittiläiset autourheilijat Luokka:Vuonna 1995 syntyneet Luokka:GP3-kuljettajat Luokka:Elävät henkilöt
Lintupäiväkirja 2015

Lintupäiväkirja 2015 on lintuharrastajille kuvitettu kalenterin muotoinen havaintopäiväkirja, jonka ovat tehneet Pertti Koskimies, Dan Zetterström ja Mats Ottosson. Sen on julkaissut vuonna 2014 Readme.fi. Kuvituksen on maalannut lintumaalari Dan Zetterström, ja Pertti Koskimiehen suomenkielinen teksti pohjautuu Mats Ottossonin alkuperäisteksteihin suomalaisiin oloihin sovitettuna.Lintupäiväkirja 2015, takakansi Teos on paitsi havaintopäiväkirja, myös tietoteos. Jokaisen viikon kohdalla on ajankohtainen lintutietopaketti. Kirja käy pihabongarin havaintokalenteriksi, mutta myös normaaliksi viikkokalenteriksi, jossa on nimipäivät ja muistiinpanotilaa viikon ajalle joka aukeamalla. William Velmala kiittää arviossaan Tringa-lehdessä Zetterströmin upeaa kuvitusta, josta osa on peräisin maasto-oppaiden parhaimmistoon kuuluvasta Lintuoppaasta. ==Lähteet== ==Aiheesta muualla== * Lintupäiväkirja 2015 kustantajan sivulla Luokka:Kirjat linnuista Luokka:Suomalaiset biologian tietokirjat Luokka:Ruotsalaiset tietokirjat Luokka:Vuoden 2014 kirjat
Imatinibi

Imatinibi (C29H31N7O) on tyrosiinikinaasientsyymin inhibiittoreihin kuuluva orgaaninen yhdiste. Yhdistettä käytetään lääketieteessä syöpien, erityisesti kroonisen myelooisen leukemian hoidossa. Imatinibi on ensimmäinen markkinoille tullut myelooman hoitoon tarkoitettu tyrosiinikinaasin estäjä. ==Vaikutusmekanismi ja käyttö== Imatinibi on tyrosiinikinaasin inhibiittori. Tyrosiinikinaasi liittää fosfaattiryhmän ATP-molekyyliltä eräiden proteiinien tyrosiiniaminohappoon ja näistä fosforyloituneita proteiineja tarvitaan solujen jakaantumisessa, kasvussa ja erikoistumisessa. Imatinibi sitoutuu spesifisesti voimakkaasti jakaantuviin valkosoluihin, jotka sisältävät niin sanotun Philadephia-geenimutaation. Imatinibi sitoutuu tyrosiinikinaasiin lähelle ATP:n sitoutumiskohtaa jolloin sekä ATP:n että tyrosiinikinaasin substraattiproteiinin sitoutuminen tyrosiinikinaasiin estyy ja proteiini ei fosforyloidu. Tällöin syöpäsolu ei myöskään pääse jakaantumaan.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 9.3.2015Axel Kleemann: Protein Kinase Inhibitors, Ullmann's Encyclopedia of Industrial Chemistry, John Wiley & Sons, New York, 2014. Viitattu 9.3.2015 Imatinibia käytetään eräiden syöpien kuten kroonisen myelooisen leukemian ja pahanlaatuisten gastrointestinaalisten stroomakasvaimien hoidossa. Imatinibin teho näiden sairauksien hoidossa on hyvä ja lähes kaikki sillä hoidetut potilaat elävät yli 10 vuotta hoidon aloittamisen jälkeen. Lääkettä käytetään pääasiassa mesylaattisuolana ja sen annostus myelooman hoidossa on kiihtyvässä vaiheessa 600 mg/vrk ja kroonisessa vaiheessa 400 mg/vrk. Imatinibin toi markkinoille Novartis vuonna 2001 ja vuonna 2012 sen maailmanlaajuinen myynti oli 46 miljardia Yhdysvaltain dollaria. ==Haittavaikutukset ja resistenssi== Tyypillisimmät imatinibin haittavaikutukset ovat suhteellisen lieviä. Niitä ovat ihottuma, huonovointisuus, turvotus ja lihaskouristukset. Lääkeaine voi aiheuttaa myös maksan entsyymiarvojen kasvua, muutoksia veressä, anemiaa ja voi olla sydäntoksinen. Imatinibihoidon aikana syöpäsolut saattavat kehittää resistenssin sitä kohtaan. Näissä tapauksissa potilasta voidaan hoitaa niin kutsutun toisen sukupolven lääkkeillä kuten dasatinibilla tai nilotinibilla ==Synteesi== Imatinibin synteesin lähtöaineet ovat 3-asetyylipyridiini ja o-toluidiini. 3-asetyylipyridiini reagoi dimetyyliformamidin dimetyyliasetaalin kanssa muodostaen 3-(dimetyyliamino)-1-(3-pyridinyyli)-2-propenonia. o-Toluidiini nitrataan 2-amino-4-nitrotolueeniksi, joka reagoi syanamidin kanssa guanidiinijohdannaiseksi. Guanidiinijohdannainen reagoi 3-(dimetyyliamino)-1-(3-pyridinyyli)-2-propenonin kanssa ja nitroryhmä pelkistetään vedytyksellä aminoryhmäksi. Näin syntyneen tuotteen reaktio 4-(4-metyylipiperatsinometyyli)bentsoyylikloridin kanssa muodostaa imatinibiä. ==Lähteet== == Aiheesta muualla == Luokka:Lääkkeet Luokka:WHO:n tärkeimmät lääkkeet
Lähtö matkalle

Lähtö matkalle on suomalaisen Finnforest-yhtyeen albumi vuodelta 1976. == Kappaleet == === A-puoli === # # # === B-puoli === # * # == Kokoonpano == * Pekka Tegelman – kitara * Jukka Linkola – flyygeli, sähköpiano * Jussi Tegelman – rummut, syntetisaattori * Jarmo Hiekkala – basso * Pertti Pokki – syntetisaattori === Tuotanto === * Måns Groundstroem – tuottaja * Leena Penttinen – ulkoasu == Vastaanotto == Helsingin Sanomien Julius Heikkilä kirjoitti albumilta löytyvän ”monessa tapauksessa suurten mittojen musiikkia, harkittuja kokonaisuuksia ja horjahtamatonta tyyliä”. == Lähteet == == Aiheesta muualla == * Lähtö matkalle discogs.com -sivustolla Luokka:Finnforestin albumit Luokka:Love Recordsin albumit Luokka:Vuoden 1976 albumit Luokka:Måns Groundstroemin tuottamat albumit
Magic Song

Magic Song on Heikki Sarmannon ja Jeannine Otisin albumi vuodelta 1980. Alkuperäiset luettelotunnukset HILP 144. == Kappaleet == Kaikki sävellykset Heikki Sarmanto. === A-puoli === # # # # === B-puoli === # * # # # == Muusikot == * Heikki Virtanen – basso * Esko Rosnell – rummut, timbaalit * Juha Björninen – kitara * Reino Laine – lyömäsoittimet * Eero Koivistoinen – saksofoni * Pentti Lahti – huilu, saksofoni * Juhani Aaltonen – huilu, saksofoni * Helsingin kaupunginorkesteri – jousisoittimet * Tom Bildo – pasuuna * Markku Johansson – trumpetti, flyygelitorvi * Jeannine Otis – laulu === Tuotanto === * Heikki Sarmanto – tuottaja * Tommi Liuhala – tuottaja * Jorma Ylönen – konserttimestari * Jukka Teittinen – äänittäjä * Erik Uddström – valokuva == Aiheesta muualla == * Open Ear discogs.com -sivustolla Luokka:Vuoden 1980 albumit Luokka:Heikki Sarmannon albumit Luokka:Tommi Liuhalan tuottamat albumit
Susilampi (Vaala)

Susilampi on Vaalan kunnan pohjoisosassa sijaitseva lampi. Lampi on muodoltaan pyöreähkö. Sen halkaisija on noin 400 metriä ja pinta-ala 10,5 hehtaaria. Lammella ei ole saaria. Rannat ovat soisia, ja koillisrannalla on yksi vapaa- ajan asunto. Susilampi sijaitsee Oulujoen vesistössä. Se laskee sen kaakkoispäästä lähtevää Susipuroa pitkin Paatinjärveen. Susipuron pituus on 2,8 kilometriä ja pudotus 3,7 metriä. == Lähteet == Luokka:Vaalan järvet Luokka:Ylä-Oulujoen alue
Parmaharjun hyppyrimäet

Parmaharjun hyppyrimäet on kolmen hyppyrimäen muodostama mäkihypyn suorituspaikka Liedossa. ==Historia== Hyppyrimäkien rakennustyöt aloitettiin alueen raivauksilla vuonna 1963 ja varsinainen hyppyrimäkien rakennustyö alkoi vuonna 1967. Vuonna 1968 valmistui K50-mäki, jonka avajaiskilpailut olivat talvella 1968. K82 normaalimäki valmistui seuraavaksi talveksi ja vihkiäiskilpailut järjestettiin talvella 1969. Myöhemmin rakennettiin K18-mäki aloittelijoille, joka remontoitiin kesällä 1976. Maanvyörymät K18-mäen alastulorinteessä ovat haitanneet hyppyrimäen käyttöä. ==Parmaharjun hyppyrimäki== Vuoden 1971 normaalimäen SM-kilpailut järjestettiin Parmaharjulla, kilpailussa Suomen mestariksi hyppäsi Tauno Käyhkö ja joukkuekilpailun voitti Lahden Hiihtoseura. Vuoden 1983 normaalimäen SM- kilpailut järjestettiin Parmaharjulla, kilpailussa Suomen mestariksi hyppäsi Matti Nykänen, tehden myös mäen mäkiennätyksen 80 metriä. Vuonna 2019 järjestettiin Parmaharjulla Jyväskylän Laajavuorella peruuntuneet naisten ja alle 18-vuotiaiden miesten normaalimäen SM-kilpailut, kilpailussa Suomen mestariksi hyppäsivät Julia Tervahartiala ja Arttu Pohjola. ===Mäkiennätyksen kehittyminen (miehet)=== Mäkiennätyksen 83,5 metriä ovat hypänneet Elias Vänskä ja Janne Korhonen. Päivämäärä Hyppääjä Pituus Kilpailu Kommentti 23.2.1975 Anton Innauer 79,0 m Nuorten EM-kilpailut 1975 6.2.1983 Matti Nykänen 80,0 m SM-kilpailut 1983 2013 Veli-Matti Lindström 85,0 m 2013 Frans Tähkävuori 85,0 m 3.3.2019 Elias Vänskä 80,0 m Veikkaus Cup 3.3.2019 Janne Korhonen 80,0 m Veikkaus Cup 3.3.2019 Mico Ahonen 80,5 m Veikkaus Cup 3.3.2019 Arttu Pohjola 82,5 m Nuorten SM-kilpailut 2019 3.3.2019 Marko Jokiniemi 84,5 m Veikkaus Cup Kaatunut 3.3.2019 Jonne Veteläinen 83,0 m Veikkaus Cup 3.3.2019 Elias Vänskä 83,5 m Veikkaus Cup 3.3.2019 Janne Korhonen 83,5 m Veikkaus Cup ===Mäkiennätyksen kehittyminen (naiset)=== Naisten mäkiennätyksen 61,0 metriä on hypännyt Julia Tervahartiala. Päivämäärä Hyppääjä Pituus Kilpailu Kommentti 3.3.2019 Julia Tervahartiala 58,5 m SM-kilpailut 2019 3.3.2019 Julia Tervahartiala 61,0 m SM-kilpailut 2019 ==Lähteet== *Parmaharjun hyppyrimäet skisprungschanzen.com *Talviurheilu Liedon Parma *Esittely Liedon Parma === Viitteet === Luokka:Suomen hyppyrimäet Luokka:Liedon rakennukset ja rakennelmat Luokka:Liedon urheilu
Tringa (lehti)

Tringa on Helsingin Seudun Lintutieteellisen Yhdistyksen Tringan julkaisema lehti. Se ilmestyy neljästi vuodessa ja sisältyy yhdistyksen jäsenmaksuun. Lehden päätoimittaja on Risto NevanlinnaTringa ==Lähteet== Luokka: Suomalaiset lintulehdet‎
Rauanvaaran hyppyrimäet

Rauanvaaran hyppyrimäet on kahden hyppyrimäen muodostama mäkihypyn suorituspaikka Joensuun Pyhäselässä. Rauanvaaran hyppyrimäistä suurempi on K50-mäki ja pienempi K25-mäki. Hyppyrimäet on rakennettu vuonna 1982. Mäissä ei ole muovitusta. K50-mäen mäkiennätys on 52 metriä. ==Lähteet== Luokka:Suomen hyppyrimäet Luokka:Joensuun urheilupaikat Luokka:Pyhäselkä
Pöyliövaaran hyppyrimäki

Pöyliövaaran hyppyrimäki oli hyppyrimäki Rovaniemen Pöyliövaaralla. ==Historia== Ensimmäinen hyppyrimäki Rovaniemelle rakennettiin vuonna 1927. Rovaniemelle haluttiin rakentaa suurempi mäki, josta hypättäisiin 70–80 metriä. Pöyliövaaran suurmäen suunnitteli Sune Sirola ja rakennustyöt alkoivat vuonna 1935. Pöyliövaaran hyppyrimäen vihkiäiset pidettiin Ounasvaaran talvikisoissa 29.3.1937. Timo Murama hyppäsi kilpailussa mäkiennätykseksi 71 metriä. Lopulliseksi mäkiennätykseksi jäi Lauri Pietikäisen vuonna 1941 hyppäämä 74 metriä. Pöyliövaaran hyppyrimäki sijaitsi tuulisessa rinteessä ja oli siten erittäin vaativa, ottaen huomioon silloiset varusteet ja mäen korkean lentoradan. Pöyliövaaran hyppyrimäki tuhoutui 8.10.1944, jolloin saksalaisten asettama räjähdyspanos räjäytti hyppyrimäen puurakenteet yhdeksi kasaksi. Pöyliövaaran hyppyrimäki oli Suomen suurin hyppyrimäki sen olemmassa olon ajan. ===Mäkiennätyksen kehittyminen=== Mäkiennätyksen 74,0 metriä on hypännyt Lauri Pietikäinen. Päivämäärä Hyppääjä Pituus Kilpailu Kommentti 29.3.1937 Timo Murama 71,0 m Ounasvaaran talvikisat Suomen ennätys 1941 Lauri Pietikäinen 74,0 m Ounasvaaran talvikisat Suomen ennätys ==Lähteet== *http://www.skisprungschanzen.com/EN/Ski+Jumps/FIN-Finland/LL- Lapland/Rovaniemi/1678-P%C3%B6yli%C3%B6vaara/ *http://www.oh.fi/index.php?option=com_content&view;=article&id;=79&Itemid;=97 Luokka:Suomen hyppyrimäet Luokka:Rovaniemen urheilupaikat
Vahliaceae

Vahliaceae on muutamalajinen afrikkalais-intialainen kasviheimo koppisiemenisten Asteranae-ryhmässä. Heimossa on vain Vahlia-suku.Stevens 2001–, Viitattu 9.3.2015. == Tuntomerkit == Kasvit ovat tiheän rauhaskarvoituksen peittämiä ruohoja tai pieniä pensaita. Lehdet ovat vastakkaisesti ja ehyitä. Kukat ovat pieniä sekä eriteräisiä ja sijaitsevat periaatteessa viuhkomaisissa kukinnoissa. Sikiäin on kehänalainen ja kahden tai kolmen emilehden muodostama, mesiäisellinen, yksilokeroinen ja kärki- istukallinen; istukassa on paljon siemenaiheita. Vartalot ovat erillisiä, luotit vaihtelevissa määrin pallomaisia. Hedelmä on liiteluomainen kota, jota verhiö ympäröi. Siemenvalkuainen eli endospermi on niukka. == Levinneisyys == Heimo/suku kasvaa Afrikassa, Madagaskarilla ja Intiassa. == Luokittelu == Vahliaceae-heimon ainoa suku sisältää kahdeksan lajia. Ne on aikaisemmin viety Saxifragales-lahkoon. Heimo odottaa vielä varmistusta lahkoasemastaan, se lienee kuitenkin sukua Solanales-lahkolle. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/ * Watson, L. & Dallwitz, M. J., The families of flowering plants: Ftp://delta-intkey.com/angio/www/vahliace.htm === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Vahliaceae.gif * Kuvia: http://www.kyffhauser.co.za/Plants1/Vahlia_capensis_var_vulgaris/Index.htm Luokka:Asteridit Luokka:Kasviheimot
Care.com

Care.com on yhdysvaltalainen kotipalveluja välittävää internet-portaalia ylläpitävä osakeyhtiö. Portaalilla on 22 miljoonaa jäsentä 19 maassaCare.com, "Company Overview, Care.com, 4. helmikuuta, 2017., ja sivustolla vierailee 6,4 miljoonaa ihmistä kuukaudessa. Uusi työtarjous sivustolle lisätään keskimäärin 30 sekunnin välein Rebecca Grant, “Care.com raising $80M IPO to capture early (and massive) care market, Venture Beat, 12. joulukuuta, 2013. Care.com listautui New Yorkin pörssiin 24. tammikuuta 2014. Jordan Graham, "Experts: Care.com IPO shows Boston’s Web savvy, Boston Herald, 24. tammikuuta, 2014. == Historia == Aiemmin Upromise- ja TheLadders.com-sivujen parissa työskennellyt Sheila Lirio Marcelo sai ajatuksen Care.comin perustamisesta, kun hän kohtasi ongelmia löytää hoitoapua esikoislapselleen.Beth Pitts, "Sheila Marcelo, Founder & CEO, Care.com, on Raising $111m ," 'The NextWomen magazines', 5. helmikuuta, 2013. Hänen isänsä sai sydänkohtauksen hoitaessaan Marcelon toista lasta, ja Marcelolla oli ongelmia löytää sekä lasten- että sairaanhoitoapua.Susan Chaityn Lebovits, "Tapping Web of caregivers, Boston Globe, 9. joulukuuta, 2007. Kun Care.com-sivusto aloitti toimintansa vuonna 2007, se välitti lastenhoitajia, tukiopettajia, eläintenhoitoa ja vanhustenhoitoa. Tämän jälkeen sivusto on laajentanut toimintaansa muun muassa kodinhoitoon ja erityistarpeisille lapsille suunnattuihin palveluihin. Dan Kaplan, "Care.com, one-stop shop for child, pet, and elderly care," VentureBeat, 1. elokuuta, 2007. == Sivuston käyttö == Care.comin käyttö perustuu profiilin luomiselle. Sivustolle on mahdollista luoda joko profiili avun etsimiseen tai profiili, jonka avulla voi etsiä töitä. Apua etsivät voivat etsiä palveluntarjoajia, lisätä työtarjouksia ja selata palveluntarjoajien profiileja ilmaiseksi. Voidakseen ottaa yhteyttä palveluntarjoajiin, avunhakijoiden tulee hankkia yhden, kolmen tai kuuden kuukauden Premium-jäsenyys. Kyle Alspach, "Care.com sets IPO share range at $14-$16; could raise up to $86M," Boston Business Journal, 10. tammikuuta, 2014. Työtä etsiville palvelun käyttö on maksutonta. Daryl Nelson, "Care.com: Is it the Craiglist of the future? ConsumerAffairs, 21. tammikuuta, 2013. == Laajentuminen == Care.com laajeni Isoon-Britanniaan huhtikuussa 2012, ja samana vuonna palvelu aloitti toimintansa myös Kanadassa. Olivia Solon, “Carer marketplace Care.com launches in UK ”, Wired UK, 19. huhtikuuta, 2012. Heinäkuussa Care.com hankki saksalaisen Besser Betreut GmbH -osakeyhtiön laajentuen samalla viiteentoista maahan. Brian Womack, “Care.com Acquires Besser Betreut as Website Expands Internationally,” Bloomberg.com, 11. heinäkuuta, 2012. Elokuussa 2012 Care.com hankki teksasilaisen Breedlove & Associates-yrityksen. == Lähteet == Luokka:Yhdysvaltalaiset yritykset Luokka:Saksalaiset yritykset
Konkalammen hyppyrimäet

Konkalammen hyppyrimäet on kolmen hyppyrimäen muodostama mäkihypyn suorituspaikka Konkalammen hiihtokeskuksessa Rautjärven Simpeleellä. Konkalammen hyppyrimäistä suurin on K38 -mäki, keskimmäinen K20 -mäki ja pienin K12 -mäki. Mäissä ei ole muovitusta. ==Lähteet== http://www.skisprungschanzen.com/EN/Ski+Jumps/FIN-Finland/ES- Southern+Finland/Simpele/0277/ Luokka:Suomen hyppyrimäet Luokka:Rautjärven rakennukset ja rakennelmat Luokka:Rautjärven urheilu Luokka:Simpele
Tornion raatihuone

Tornion raatihuone on Tornion keskustassa sijaitseva Suomen Lapin ainoa raatihuoneena toiminut rakennus. Kun Tornion viides raatihuone paloi 1871, uusi raatihuone päätettiin rakentaa Hallituskadulle. Lääninarkkitehti Frans Wilhelm Lüchowin suunnittelema rakennus valmistui 1875. Nikkari- eli sveitsiläistyylisessä rakennuksessa on uusrenessanssin piirteitä. Rakennuksen keskiosa on kaksikerroksinen ja harjalla on torni. Raatihuone on toiminut hallinto- ja oikeustalona ja toimistotiloina. Museovirasto on luokitellut raatihuoneen ja Tornion kirkon alueen sekä Rantakadun ja Keskikadun puutalokorttelit Suomen valtakunnallisesti merkittäviin rakennettuihin kulttuuriympäristöihin. == Lähteet == ==Aiheesta muualla== *Tornion kirkko ja raatihuone ympäristöineen sekä Rantakadun ja Keskikadun puutalokorttelit (Museovirasto) (Viitattu 9.3.2015) *Elinkeinopalvelut Green Linelle - raatihuone jää tyhjilleen (YLE 26.11.2014) (Viitattu 9.3.2015) Luokka:Suomen raatihuoneet Raatihuone Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat Luokka:1800-luvulla rakennetut hallintorakennukset
Hästö-Busö

Hästö-Busö tai Hästö Busö on Suomenlahden saari Tvärminnen lähellä Raaseporin kaupungin alueella (aiemmin Tammisaarta). Saarella on vartiolinnake.http://www.hankortperinne.fi/hanrpsto90vuotta_web.pdf Venäläiset linnoittivat saarta jo 1910-luvulla.http://www.tammi.fi/sample- pages/9789513180058_lukun.pdf Hästö-Busö kuului Neuvostoliiton talvisodan jälkeen saamaan Hangon vuokra-alueeseen. Jatkosodan alussa venäläiset hyökkäsivät sieltä käsin suomalaisten hallussaan pitämille lähisaarille heinäkuussa 1941.http://www.hangonrintama.fi/SUOMI/Hasto.html ==Lähteet== Luokka:Raaseporin saaret Luokka:Suomen rannikkolinnakkeet Luokka:Tammisaaren maalaiskunta
Lustosavi

Lustosavi tarkoittaa jääkauden aikaisen mannerjään sulamisen johdosta syntyneitä tietynlaisia savikerroksia. Se muodostuu sedimentoitumalla, kun jääkauden jään sulaminen hidastuu ja mannerjään eteen muodostuu lampia. Lammet täyttyvät vuorotellen kesäisin karkealla hiekalla, ja talvisin hienolla savella. Se johtuu siitä, että kesällä suurempi sulamisveden määrä pystyy kuljettamaan suurempia kiviä kuin talvisin. Näihin kerroksiin perustuu lustosavikronologia, jolla pystytään määrittämään maaperän ikää. Vanhin tunnettu lustosavi on Ruotsissa, joka kattaa yli 13 000 vuotta. Lustosavea löytyy erityisesti Etelä-Suomesta. Lustosavi on usein hyvää viljelymaata. == Katso myös == * Jääkauden jälkeinen aika == Lähteet == * https://prezi.com/oldiwg3o-xtt/lustosavi/ * https://peda.net/p/RiikkaKotiranta/suomi2234/3jjj === Viitteet === Luokka:Geologiset prosessit
Arthur Abele

Arthur Abele (s. 30. heinäkuuta 1986 Mutlangen) on saksalainen moniottelija. Hänen ennätyksensä kymmenottelussa on Ratingenissa vuonna 2016 oteltu 8605 pistettä. 184 senttimetriä pitkä ja 80 kilogrammaa painava Abele edustaa SSV Ulm 1846 -seuraahttp://www.european- athletics.org/athletes/group=a/athlete=140094-abele-arthur/index.html. Abele sai hopeaa alle 20-vuotiaiden EM-kilpailuissa Kaunasissa 2005 Viitattu 18.7.2018. Hän kilpaili vuoden 2008 kesäolympialaisissa Pekingissä, jossa hän joutui keskeyttämään loukkaantumisen takiahttp://www.sports- reference.com/olympics/athletes/ab/arthur-abele-1.html . Tuo vamma piti hänet sivussa vuoteen 2013 asti. MM-kilpailuihin Abele on osallistunut vuonna 2007, jolloin hän oli yhdeksäs. Loukkaantumisensa jälkeen Abele on saavuttanut sisäratojen EM-hopeaa vuodelta 2015 Prahasta sekä viidennen sijan vuoden 2014 EM-kilpailuista Zürichistä. Rion olympialaisissa 2016 hän sijoittui 15:nneksi. Berliinin 2018 EM-kilpailuissa Abele voitti kultaa 8431 pisteellä. Münchenin EM-kilpailuissa 2022 hän oli viidestoista. == Henkilökohtaiset ennätykset == ;Ulkoradat * 100 metrin juoksu – 10,67 (2014) * 400 metrin juoksu – 47,98 (2008) * 1 500 metrin juoksu – 4.15,35 (2008) * 110 metrin aitajuoksu – 13,55 (2014) * korkeushyppy – 204 (2007) * seiväshyppy – 501 (2014) * pituushyppy – 757 (2016) * kuulantyöntö – 15,93 (2018) * kiekonheitto – 46,20 (2016) * keihäänheitto – 71,89 (2016) * kymmenottelu – 8605 (2016) ;Sisäradat * 60 metrin juoksu – 6,93 (2015) * 1 000 metrin juoksu – 2.35,64 (2015) * 60 metrin aitajuoksu – 7,67 (2015) * korkeushyppy – 194 (2012) * seiväshyppy – 490 (2015) * pituushyppy – 756 (2015) * kuulantyöntö – 15,71 (2015) * seitsenottelu – 6279 (2015) == Lähteet == Luokka:Saksalaiset yleisurheilun moniottelijat Luokka:Vuonna 1986 syntyneet Luokka:Elävät henkilöt
Ansar al-Sharia (Libya)

Ansar al-Sharia (suom. Islamilaisen lain kannattajat Libyassa) oli Libyassa toiminut islamistijärjestö. Se muodostettiin Libyan sisällissodan aikana ja se otti osaa myös Libyan toiseen sisällissotaan. Järjestön päätukikohta oli Itä- Libyan Bengasin kaupungissa. Toukokuussa 2017 järjestö ilmoitti lakkauttavansa toimintansa. ==Historia== Ansar al-Sharia muodostui vuonna 2011 alkaneen Libyan sisällissodan myötä useiden eri puolisotilaallisten joukkojen jäseten yhteenliittymänä. Virallisesti se perustettiin kesäkuussa 2012. Järjestö nousi uutisotsikoihin kun sitä syytettiin Benghazissa Yhdysvaltojen konsulaattia vastaan tehdystä hyökkäyksestä syyskuussa 2012, jossa kuoli komen muun amerikkalaisen ohella Yhdysvaltojen Libyan suurlähettiläs Christopher Stevens. Lokakuussa samana vuonna järjestö otti yhteen muiden kaupungin aseellisten joukkojen kanssa ja vähensi lopulta sotilaallista läsnäoloaan alueella keskittyen enemmän paikallisen kannatuksen keäykseen tähtäävään avustustyöhön. Toukokuusta 2014 alkaen järjestö taisteli kenraali Khalifa Haftarin joukkoja vastaan Libyan toisessa siällissodassa. Saman vuoden puolella järjestöä johtanut Mohammad al-Zahawi haavoittui taisteluissa ja kuoli myöhemmin sairaalassa. Toukokuussa 2017 järjestö ilmoitti lakkauttavansa toimintansa järjestön kärsittyä raskaita tappioita Haftarin joukkoja vastaan Bengasissa. ==Järjestö== Ansal al-Sharian uskottiin olleen al-Qaedan paikallinen peitejärjestö, joka harjoitti avustustyötä välttääkseen al-Qaedan nimen huonoa mainetta. Järjestö itse on kiisti yhteydet muihin järjestöihin. Tunisian viranomaiset ovat syyttäneet Libyan Ansar al-Shariaa aseiden toimittamisesta Tunisiassa toimivalle saman nimiselle järjestölle. Järjestön itsensä mukaan sillä oli noin 300 jäsentä, mutta joidenkin arvioiden mukaan heidän todellinen määränsä saattoi olla jopa 5 000. ==Lähteet== Luokka:Islamilaiset terroristijärjestöt
Pablo Torrijos

Pablo Torrijos Navarro (s. 12. toukokuuta 1992 Castellón de la Plana) on espanjalainen kolmiloikkaaja. Torrijosin ulkoratojen ennätys on Castellónissa heinäkuussa 2021 hypätty 17,09 ja sisäratojen ennätys Ourensessa maaliskuussa 2020 hypätty 17,18. Molemmat tulokset ovat myös Espanjan ennätyksiä. Torrijos edustaa Playas de Castellóniahttp://www.european- athletics.org/athletes/group=t/athlete=154114-torrijos-pablo/index.html. Torrijos saavutti hopeaa sisäratojen EM-kilpailuista Prahasta maaliskuussa 2015 tuolloisella Espanjan ennätyksellä 17,04. Hän kilpaili myös vuoden 2014 EM-kilpailuissa Zürichissä, jossa hän oli finaalin kahdeksas tuloksella 16,56. Hän karsiutui loppukilpailusta Pekingin MM-kilpailuissa 2015. Seuraavana vuonna hän sijoittui seitsemänneksi Portlandin MM-hallikilpailuissa ja kahdeksanneksi Amsterdamin EM-kilpailuissa sekä karsiutui loppukilpailusta Rio de Janeiron olympialaisissa. Belgradin sisäratojen EM-kilpailuissa 2017 hän oli yhdeksäs ja saman vuoden Lontoon MM-kilpailuissa kymmenes. Berliinin EM- kilpailuissa 2018 hän sijoittui viidenneksi. Hän karsiutui loppukilpailusta Glasgow'n EM-hallikilpailuissa 2019, vuonna 2021 järjestetyissä Tokion olympialaisissa ja Eugenen MM-kilpailuissa 2022. Saman vuoden Münchenin EM- kilpailuissa hän jäi loppukilpailussa ilman tulosta. Pituushypyssä Torrijosin ennätys on 753. == Lähteet == Luokka:Espanjalaiset kolmiloikkaajat Luokka:Vuonna 1992 syntyneet Luokka:Elävät henkilöt
Richard Kilty

Richard Kilty (s. 2. syyskuuta 1989 Stockton on Tees, Englanti) on brittiläinen pikajuoksija. Hän kilpailee ulkoradoilla 100 ja 200 metrillä. 100 metrillä hänen ennätyksensä on vuonna 2016 Hexhamissa juostu 10,01 ja 200 metrillä vuonna 2013 La Chaux-de Fondsissa juostu 20,34. Kilty edustaa North East Countiesiahttp://www.european- athletics.org/athletes/group=k/athlete=155406-kilty-richard/index.html. Kilty sai hopeaa 4 × 100 metrin viestissä alle 20-vuotiaiden EM-kilpailuissa Hengelossa 2007 ja alle 23-vuotiaiden EM-kilpailuissa Ostravassa 2011. Hän voitti kultaa vuoden 2014 sisäratojen MM-kilpailuiden 60 metrin juoksussa ennätysajallaan 6,49. Hän kuului Britannian pronssijoukkueeseen 4 × 100 metrin viestissä IAAF World Relays-kilpailuissa 2014. Kilty voitti Englannin väreissä hopeaa 4 × 100 metrin viestistä vuoden 2014 Kansainyhteisön kisoista Glasgow'sta. Vuoden 2014 EM-kilpailuista Zürichistä hän saavutti kultaa 4 × 100 metrin viestistä. Kilty saavutti kultaa 60 metriltä myös vuoden 2015 sisäratojen EM-kilpailuista Prahasta ajalla 6,51. Pekingin MM-kilpailuissa 2015 hän karsiutui 100 metrin välierissä. Amsterdamin EM-kilpailuissa 2016 hänet hylättiin 100 metrin loppukilpailussa. Rio de Janeiron olympialaisissa 2016 hän kuului viidenneksi sijoittuneeseen Britannian pikaviestijoukkueeseen. Hän voitti 60 metrin sisäratojen Euroopan-mestaruuden Belgradissa 2017 ajalla 6,54. Hän voitti kultaa 4 × 100 metrin viestissä Gold Coastin Kansainyhteisön kisoissa 2018. Glasgow'n EM-hallikilpailuissa 2019 hän sijoittui 60 metrillä neljänneksi. Saman vuoden Dohan MM-kilpailuissa hän juoksi kolmannen osuuden Britannian hopeajoukkueessa 4 × 100 metrin viestissä. Vuodelle 2021 siirretyissä Tokion olympialaisissa Kilty juoksi kolmannen osuuden Britannian sijoittuessa toiseksi 4 × 100 metrin viestissä. Joukkue kuitenkin menetti mitalinsa Chijindu Ujahin annettua kilpailun jälkeen positiivisen dopingnäytteen. Pariisin olympialaisissa 2024 hän juoksi alkuerissä Britannian 4 × 100 metrin viestijoukkueessa, joka toisella kokoonpanolla saavutti loppukilpailussa pronssia. == Lähteet == Luokka:Brittiläiset pikajuoksijat Luokka:Brittiläiset olympiamitalistit Luokka:Vuonna 1989 syntyneet Luokka:Elävät henkilöt
Sofie Nordsveen Hustad

Sofie Nordsveen Hustad (s. 26. marraskuuta 1996) on norjalainen maastohiihtäjä, joka edustaa Nes Ski -seuraa. Almatyn nuorten MM-kilpailuissa 2015 Hustad saavutti kultaa 10 kilometrin yhdistelmäkilpailussa sekä Norjan viestijoukkueessa. == Lähteet == Luokka:Norjalaiset maastohiihtäjät Luokka:Vuonna 1996 syntyneet Luokka:Elävät henkilöt